Ixef wis ukuz: Tasleḍt tasentalant n wungal Tirga n wul yeḍru deg tilawt, yeggar-it-id umdan deg uqerruy-is dima d netta i t-iselḥayen ɣer sdat yal mi ara yeddu asurrif, ahat d netta i d tagella n rruḥ ma yella aɛebbuḍ yesserway-it uɣrum, ihi ula d rruḥ yesserway-it usirem, d netta i t-sselḥayen akken ad ikemmel yal mi ara yeɣli, ad naf deg wungala, yal awadem seg yiwudam-is, yesɛa tirga, yesɛa iswan i d-yersem deg ddunit-is, mgaraden seg yiwen ɣer wayeḍ maca iswi ad awḍen ɣur-sen, seččayen ulawen-nsen seg-s, ad naf Maziɣ d yiwen n yilemẓi seg wasmi d-yeldi allen-is ɣer ddunit yeččur d tirga d usrirem yettnernin yal ass, yemgarad akked tezyiwin-is, axemmem-ines d uxemmem n yimeddukkal-is mbaɛaden akken yebɛed igenni ɣef lqaɛa, ɣas akken ifhem d acu ttḥussun d wacu ttxemmimen maca, yezga mgalnsen deg tektiwin, d tmuɣliwin-nsen ɣer ddunit d tmetti akken ma tella, ḥemmlent akk imi zeddig wul-is, acmumeḥ yezga ɣef wudem-is, igza timsal akken iwata ɣas akken iwata, allaɣ-is yesserway-it s temsal yesɛan ibaɣuren, yal tikkelt d acu iyas-d-yeqqar wul-is, yal tikkelt d acu i d-yettmenni ad d-yeffeɣ mi ara yimɣur mi yeqqar deg tesnawit netta d yimeddukal-is.